પોતાનાં નિવેદનોને કારણે અથવા તો પોતાના આક્ષેપોને કારણે BJPના વરિષ્ઠ સંસદસભ્ય સુબ્રહ્મણ્યમ સ્વામી સતત ન્યુઝમાં ચમકતા રહે છે. થોડા સમય પહેલાં સુધી તેમણે ગાંધીપરિવારના નાકમાં દમ કરી રાખ્યો હતો, પરંતુ અચાનક તેમણે પોતાની તોપનું નાળચું ફેરવીને રિઝર્વ બૅન્ક ઑફ ઇન્ડિયાના ગવર્નર રઘુરામ રાજન પર તાક્યું છે. તેમણે આક્ષેપ કર્યો છે કે રઘુરામ રાજન પૂરા ભારતીય નથી અને અમેરિકન ગ્રીન કાર્ડ ધરાવે છે, જેથી તેમને ગવર્નરપદેથી હટાવી દેવા જોઈએ. આવા બટકબોલા રાજકારણી પાછા ભારે વિચક્ષણ છે અને જાણવા જેવા માણસ છે